Rozsudok Krajského súdu Bratislava sp. zn. 15Co/463/2010 z 30. 5. 2012
Rozsudok Krajského súdu Bratislava z 30. mája 2012, sp. zn. 15Co/463/2010, ECLI:SK:KSBA:2012:1509221339.2
Súd: Krajský súd Bratislava
Spisová značka: 15Co/463/2010
ECLI: ECLI:SK:KSBA:2012:1509221339.2
Dátum vydania: 30. 5. 2012
Forma: Rozsudok
Oblasť práva: Občianske právo
Text rozhodnutia
Súd: Krajský súd Bratislava Spisová značka: 15Co/463/2010 Identifikačné číslo súdneho spisu: 1509221339 Dátum vydania rozhodnutia: 31. 05. 2012 Meno a priezvisko sudcu, VSÚ: JUDr. Mária Šramková ECLI: ECLI:SK:KSBA:2012:1509221339.2 ROZSUDOK V MENE SLOVENSKEJ REPUBLIKY Krajský súd v Bratislave v senáte zloženom z predsedníčky senátu JUDr. Márie Šramkovej a členov senátu JUDr. Beáty Jurgošovej a JUDr. Romana Bolebrucha v právnej veci navrhovateľa: F.. S. Z.Á., J..: XX.XX.XXXX, Y. G. N. X, XXX XX G., zast. AS Legal s.r.o., advokátska kancelária, Hlučínka 7, 831 03 Bratislava, proti odporkyni D. H., J..: XX.XX.XXXX, Y. G. N. XXXX/X, XXX XX Ž., zast. JUDr. Štefan Schnelly, AK - Veľká Okružná 2134/76, 010 01 Žilina, o vylúčenie veci z exekúcie na odvolanie navrhovateľa proti rozsudku Okresného súdu Bratislava V., č.k.: 16Co/159/2009-54 zo dňa 23.09.2010 rozhodol r o z h o d o l : Rozsudok súdu prvého stupňa s a p o t v r d z u j e . Odporkyni sa priznávajú trovy odvolacieho konania vo výške 74,61 Eur, ktoré je navrhovateľ povinný zaplatiť k rukám právneho zástupcu odporkyne. o d ô v o d n e n i e : Súd prvého stupňa rozsudkom, č.k.: 16C/159/2009-54 zo dňa 23.09.2010 zamietol návrh navrhovateľa na vylúčenie majetku z exekúcie a odporkyni priznal náhradu trov konania vo výške 717,81Eur, ktorú bol navrhovateľ povinný zaplatiť na účet právneho zástupcu odporkyne Z.. Š. N. vedený v Tatra banka, a.s., Č..Ú..: XXX XXX XXXX/XXXX do 3 dní od právoplatnosti rozhodnutia. Návrhom vo veci samej podaným dňa 29.05.2009 sa navrhovateľ domáhal vylúčenia majetku spadajúceho do bezpodielového spoluvlastníctva manželov (ďalej len „BSM“), a to nehnuteľnosti - G. Č.. XX J. N. na X. K. N. na W. N., Č.. X, na K.. Č.. XXXX, N.. Č.. XXXX, spoluvlastnícky podiel 1/1, podiel na spoločných častiach a spoločných zariadeniach domu 1044/100 000, zapísanej na X. Č.. XXXX, vedenom Správou katastra pre hl. m. Bratislavu, k.ú. Petržalka, obec: BA- m.č. Petržalka, okres: Bratislava V a to z dôvodu, že zmluva o pôžičke, ktorú uzatvorila povinná v exekučnom konaní, Ing. Anna Z., V.. E. s oprávnenou ako veriteľkou D. H., na základe ktorej sa povinná zaviazala splatiť pôžičku vo výške 21.576,05 Eur (650.000, -Sk) je neplatná a to z dôvodu rozporu s § 145 ods. 1 Občianskeho zákonníka. Žiadal, aby súd prejudiciálne riešil otázku neplatnosti zmluvy o pôžičke zo dňa 09.05.2005 a následne z dôvodu neplatnosti uvedených úkonov a vylúčil z exekúcie vedenej pod sp. zn. EX 143/08, súdnym exekútorom Z.. S. Z. G. Č.. XX, J. N. na X. K. N. na W. N., Č.. X, na K.. Č.. XXXX, N.. Č.. XXXX, spoluvlastnícky podiel 1/1, podiel na spoločných častiach a spoločných zariadeniach domu 1044/100 000, zapísanej na LV č. 2453, vedenom Správou katastra pre hl. m. Bratislavu, k.ú. Petržalka, obec: BA- m.č. Petržalka, okres: Bratislava V. Súd prvého stupňa uznesením č.k.: 37Er/1176/2008-53 zo dňa 10.06.2009 návrh navrhovateľa na vylúčenie vyššie uvedeného bytu z exekúcie vylúčil na samostatné konanie. Súd prvého stupňa vo svojom rozsudku zaujal názor, že na základe vykonaného dokazovania dospel k záveru, že návrh bol podaný nedôvodne. Návrh na vylúčenie veci z exekúcie podal navrhovateľ, manžel povinnej v exekučnom konaní, pričom predmetom exekúcie sú veci patriace do BSM. Keďže nehnuteľnosti, ktorých vylúčenie z exekúcie navrhovateľ žiada patria do BSM, navrhovateľ podľa § 37 ods. 2 Exekučného poriadku účastníkom exekučného konania. Na excindačnú žalobu je aktívne procesne legitimovaná len tretia osoba, odlišná od účastníkov exekučného konania, ktorá má právo brániť sa proti výkonu exekúcie v sporovom konaní. Manžel povinného je aktívne legitimovaný na podanie žaloby iba vtedy, ak vec, ktorá je predmetom exekúcie nepatrí do BSM, ale do výlučného vlastníctva manžela povinného. Podľa názoru súdu prvého stupňa tak navrhovateľ v danej veci nebol aktívne legitimovaný. Záverom súd prvého stupňa skonštatoval, že v konaní nebolo preukázané, že predmetný byt nepatrí do BSM, že by šlo o niektorú z výnimiek taxatívne uvedených v ustanovení § 143 OZ a nie je žiaden zákonný dôvod pre vylúčenie takto nadobudnutej veci z predmetu BSM. Súd prvého stupňa tak mal za preukázané, že navrhovateľ nebol v konaní aktívne legitimovaný na podanie návrhu na vylúčenie veci z exekúcie, predmetná nehnuteľnosť spadá do majetku BSM. Nárok odporkyne na podanie žaloby o určenie neplatnosti právneho úkonu, zmluvy o pôžičke zo dňa 9.5.2005, uzavretej medzi odporkyňou a veriteľkou, M. Z. súd zamietol, nakoľko je premlčaný. O trovách súd prvého stupňa rozhodol podľa § 142 ods. 1 O.s.p., kedy úspešnej odporkyni priznal náhradu trov konania proti odporcovi vo výške 717,81 Eur. Proti rozsudku súdu prvého stupňa podal prostredníctvom svojho právneho zástupcu dňa 28.10.2010 navrhovateľ odvolanie, pričom žiadal, aby odvolací súd rozsudok súdu prvého stupňa zmenil a vydal rozsudok... Navrhovateľ podané odvolanie odôvodnil tým, že rozhodnutie súd prvého stupňa vychádza z nesprávneho právneho posúdenia veci podľa § 205 ods. 2 písm. f) O.s.p.. Podľa názoru navrhovateľa je osobou aktívne legitimovanou k podaniu excindačnej žaloby podľa § 55 zákona č. 233/1995 Z.z. Exekučný poriadok (ďalej len „EP“), a to z dôvodu, že byt, ktorý navrhovateľ žiadal žalobným návrhom vylúčiť z exekúcie, bol postihnutý žalobou. Tieto právne tvrdenia a dôkazy navrhovateľ uvádzal i v konaní pred prvostupňovým súdom. Ďalej navrhovateľ poukázal na to, že podľa § 55 EP „ právo na vec, ktoré nepripúšťa exekúciu, môže tretia osoba uplatniť voči oprávnenému na súde návrhom na vylúčenie veci z exekúcie podľa osobitného predpisu“. Navrhovateľ v podanom odvolaní argumentoval tiež tým, že podľa dôvodovej správy, pri exekúcii ide o donucovanie povinného k splneniu povinností, pričom spôsoby donucovania sú stanovené zákonom. Aj keď má donucovanie zásadne postihnúť iba povinného, nie je vylúčené, že niekedy faktický výkon môže postihnúť aj tretie osoby. V takomto prípade sa tretia osoba, rozdielna od oprávneného a povinného, nemôže brániť proti neprístupnému výkonu svojpomocou, môže sa brániť len vylučovacou (excindačnou žalobou). Aktívne je k nej legitimovaná tretia osoba, ktorej vec bola neprávom postihnutá exekúciou, pasívne legitimovaným je oprávnený. Treťou osobou tak zákonodarca mal na mysli osobu odlišnú od oprávneného a povinného. Navrhovateľ však nie je v konaní ani v postavení oprávneného ani povinného. Skutočnosť, že zákon priznáva manželovi povinného, resp. jeho bývalému manželovi právo byť účastníkom konania ešte neznamená, že nemôže podať žalobu podľa § 55 ods. 2 EP. EP ani iný právny predpis platný v SR nevylučuje aktívnu legitimáciu manžela povinného k podaniu žaloby podľa § 55 EP. Navrhovateľ ďalej rozporuje skutočnosť, že je účastníkom konania. Z procesnoprávneho hľadiska treba za účastníka exekučného konania považovať aj osoby, ktoré nie sú nositeľmi hmotnoprávneho vzťahu, ak tieto osoby podali návrh na vykonanie exekúcie alebo boli v návrhu označené ako povinné osoby. Na druhej strane nebudú účastníkmi konania osoby, ktoré sú síce nositeľmi hmotného práva, ale v konaní neboli označení ako povinný a oprávnený. Manžel povinnej má k veci hmotnoprávny vzťah vyjadrený BSM, pričom podľa vyššie uvedeného musí byť označený v úkonoch exekučného súdu alebo exekútora ako účastníka konania. Exekútor žiadnym spôsobom navrhovateľa neupovedomil o jeho procesnom postavení účastníka, o tom, ktorý majetok je postihnutý exekúciou alebo o prípustných prostriedkoch na ochranu jeho BSM a navrhovateľovi tak bola odňatá možnosť dozvedieť sa o svojom účastníctve či rozsahu exekúcie. Ďalej navrhovateľ poukázal na to, že pokiaľ to bude zrejmé z obsahu spisu, napr. listu vlastníctva, ktorý predloží oprávnený, exekútor je povinný nakladať s manželom povinného ako s účastníkom konania. Navrhovateľovi však do dnešného dňa nebolo doručené upovedomenie o začatí exekúcie či upovedomenie o spôsobe vykonania exekúcie, vzťahujúce sa k predmetnej nehnuteľnosti. Nakoľko tieto obsahujú poučenia o námietkach proti exekúcii a trovách exekúcie, či lehotách na ich vznesenie, navrhovateľ mal za to, že vzhľadom na absenciu poučenia, v konaní mu bola odňaté právo obrany a rovnosti zbraní. Navrhovateľ zaujal názor, že exekútor s ním nenakladal ako s účastníkom konania. Upovedomenie o začatí exekúcie malo byť doručené aj navrhovateľovi, lebo v opačnom prípade by došlo k situácii, kedy manžel povinného nemá procesný prostriedok a majetok, ktorý patrí do BSM je možné bez jeho súhlasu zaťažiť a exekvovať. Uvedené by mohlo viesť k zneužitiu vedomým uzatváraním záväzkov zo strany druhého manžela so spriaznenými osobami a ich následným uspokojením formou exekúcie. Navrhovateľ mal za to, že odňatím aktívnej legitimácie mu bolo odňaté právo na spravodlivý proces a právo chrániť v procese svoje záujmy, pričom poukazuje na nález Ústavného súdu SR I.ÚS 5/2000, podľa ktorého výkon vykonateľného rozhodnutia súdu sa musí považovať za integrálnu súčasť „súdnej ochrany“ podľa čl. 46 ÚSR. Podľa názoru navrhovateľa stav, kedy je navrhovateľovi právom priznaný štatút účastníka konania, kedy nemá k dispozícii možnosť podať námietky proti exekúcii ani žalobu na vylúčenie veci z exekúcie je porušením práva na spravodlivé súdne konanie a práva na ochranu majetku podľa čl. 6 Dohovoru o ochrane ľudských práv a základných slobôd (ďalej len „Dohovor“) a čl. 1 Dodatkového protokolu k Dohovoru v znení Protokolu č. 11. Navrhovateľ tiež poukázal na rozhodnutie Európskeho súdu pre ľudské práva vo veci Kari-Pekka Pietilanen v. Fínsko, v ktorom skonštatoval, že zmyslom Dohovoru je garantovať práva praktické a efektívne, nie práva teoretické a iluzórne. Postavenie účastníka v exekučnom konaní navrhovateľovi nedáva žiaden efektívny spôsob ochrany jeho vlastníckeho práva a z týchto dôvodov právo na spravodlivý proces??? Vzhľadom na uvedené navrhovateľ zaujal názor, že rozsudok súdu prvého stupňa vychádza z nesprávneho právneho posúdenia veci, pričom vzhľadom na skutočnosť, že rozhodnutie vo veci závisí len od právneho posúdenia navrhuje, aby odvolací súd podľa § 220 O.s.p. rozhodnutie súdu prvého stupňa zmenil a vydal rozsudok, podľa ktorého z exekúcie vedenej na návrh oprávneného D. H., V..Č..: XXXXXX/XXX, bytom Saleziánska 1, Žilina proti povinnej F.. M. Z., V.. E., N. XXXX/X, XXX XX G., vedenej pod sp. zn. 37Er 1176/2008, Ex 143/08 súdnym exekútorom JUDr. Mariánom Janecom sú vylúčené nehnuteľnosti - byt č. 45 nachádzajúci sa na 4. poschodí stavby na ulici N., Č.. X, na K.. Č.. XXXX, N.. Č.. XXXX, spoluvlastnícky podiel 1/1, podiel na spoločných častiach a spoločných zariadeniach domu XXXX/XXX XXX, zapísanej na LV č. 2453, vedenom Správou katastra pre hl. m. Bratislavu, k.ú. Petržalka, obec: BA- m.č. Petržalka, okres: Bratislava V. Odporca v podanom vyjadrení k odvolaniu, podanom na súde prostredníctvom jeho právneho zástupcu dňa 24.11.2010 uviedol, že súd dospel na základe vykonaného dokazovania k správnym právnym záverom. V konaní bolo preukázané, že návrh na začatie konania podal navrhovateľ ako manžel povinného a predmetom exekúcie sú veci, ktoré patria do BSM. Navrhovateľ tak nebol aktívne legitimovaný na podanie návrhu na začatie konania. Procesne legitimovaný ako účastník exekučného konania je ten, kto podal návrh na vykonanie exekúcie (oprávnený) a ten, proti komu oprávnený v návrhu požaduje viesť exekúciu (povinný), pričom ak sú podľa § 37 ods. 2 EP exekúciou postihnuté veci v bezpodielovom spoluvlastníctve manželov, účastníkom konania je aj manžel povinného. Podľa § 37 ods. 2 veta druhá možno vec patriacu do BSM vylúčiť len vtedy, ak do začatia exekučného konania došlo k vyporiadaniu BSM dohodou alebo súdnym rozhodnutím. Navrhovateľ však v konaní nepreukázal skutočnosť, že by k nehnuteľnosti, ktorá je súčasťou BSM došlo k zániku a vyporiadaniu BSM pred začatím exekučného konania. Veci v BSM môžu byť postihnuté exekúciou napriek tomu, že oprávnený je veriteľom len jedného z manželov, a to za predpokladu splnenia podmienok podľa § 147 OZ, podľa ktorého pohľadávka veriteľa len jedného z manželov, ktorá vznikla za trvania manželstva, môže byť pri výkone rozhodnutia uspokojená i z majetku patriaceho do bezpodielového spoluvlastníctva manželov. Druhý manžel, ktorý nie je dlžníkom, je tak povinný strpieť, aby veriteľova pohľadávka bola uspokojená i z majetku, ktorý je v BSM. Odporca v podanom vyjadrení zaujal názor, že právny záver súdu prvého stupňa, na základe ktorého zamietol návrh na začatie konania z dôvodu nedostatku aktívnej legitimácie navrhovateľa je správny. S poukazom na uvedené navrhol, aby odvolací súd rozsudok súdu prvého stupňa v celom rozsahu ako vecne správny potvrdil a navrhovateľa zaviazal na úhradu trov odvolacieho konania. Odvolací súd prejednal odvolanie podľa § 214 ods. 2 O. s. p., preskúmal napadnutý rozsudok, ako aj konanie, ktoré mu predchádzalo podľa § 212 ods. 1 O. s. p. a dospel k záveru, že odvolanie navrhovateľa nie je dôvodné. Podľa § 37 ods. 1 zákona č. 233/1995 Z. z. o súdnych exekútoroch a exekučnej činnosti (ďalej len „EP“) účastníkmi konania sú oprávnený a povinný; iné osoby sú účastníkmi len tej časti konania, v ktorej im toto postavenie priznáva tento zákon. Ak súd rozhoduje o trovách exekúcie, účastníkom konania je aj poverený exekútor. Podľa § 37 ods. 2 EP ak sú exekúciou postihnuté veci v bezpodielovom spoluvlastníctve manželov, účastníkom konania, ak ide o tieto veci, je aj manžel povinného, ak do začatia exekučného konania nedošlo k vyporiadaniu bezpodielového spoluvlastníctva dohodou alebo súdnym rozhodnutím. Podľa § 47 ods. 1 písm. a) EP exekútor poverený vykonaním exekúcie upovedomí povinného i oprávneného o začatí exekúcie, prípadne o spôsobe jej vykonania a o predbežných trovách exekúcie; povinného vyzve, aby uspokojil pohľadávku oprávneného alebo aby do 14 dní od doručenia upovedomenia o začatí exekúcie vzniesol námietky podľa § 50. Podľa § 47 ods. 2 EP exekútor upovedomí povinného o začatí exekúcie a o spôsobe jej vykonania pred vydaním exekučného príkazu. Podľa § 49 ods. 1 EP upovedomenie o začatí exekúcie sa doručí oprávnenému a povinnému do vlastných rúk. Náhradné doručenie upovedomenia o začatí exekúcie povinnému, ktorý je fyzickou osobou, je vylúčené. Podľa § 50 ods. 1 EP veta prvá povinný môže vzniesť u exekútora povereného vykonaním exekúcie do 14 dní od doručenia upovedomenia o začatí exekúcie námietky proti exekúcii, ak po vzniku exekučného titulu nastali okolnosti, ktoré spôsobili zánik vymáhaného nároku alebo bránia jeho vymáhateľnosti, alebo ak sú tu iné dôvody, pre ktoré je exekúcia neprípustná. Podľa § 55 ods. 1 EP právo na vec, ktoré nepripúšťa exekúciu, môže tretia osoba uplatniť voči oprávnenému na súde návrhom na vylúčenie veci z exekúcie podľa osobitného predpisu. Podľa § 145 ods. 1 zákona č. 40/1964 Zb. Občianskeho zákonníka (ďalej len „OZ“) bežné veci týkajúce sa spoločných vecí môže vybavovať každý z manželov. V ostatných veciach je potrebný súhlas oboch manželov; inak je právny úkon neplatný. Podľa § 147 ods. 1 OZ pohľadávka veriteľa len jedného z manželov, ktorá vznikla za trvania manželstva, môže byť pri výkone rozhodnutia uspokojená i z majetku patriaceho do bezpodielového spoluvlastníctva manželov. Podľa § 147 ods. 2 OZ to neplatí, ak ide o pohľadávku veriteľa jedného z manželov, ktorí sa dohodli podľa ustanovení § 143a, pokiaľ táto pohľadávka vznikla pri používaní majetku, ktorý nepatrí do bezpodielového spoluvlastníctva manželov. Podľa § 150 OZ pri vyporiadaní sa vychádza z toho, že podiely oboch manželov sú rovnaké. Každý z manželov je oprávnený požadovať, aby sa mu uhradilo, čo zo svojho vynaložil na spoločný majetok, a je povinný nahradiť, čo sa zo spoločného majetku vynaložilo na jeho ostatný majetok. Z vykonaného dokazovania mal odvolací súd za preukázané, že navrhovateľ je manželom povinnej v exekúcii, M. Z.V., V.. E., proti ktorej je vedená exekúcia u súdneho exekútora Z.. S. Z., so sídlom exekútorského úradu Sad SNP 666/12, Žilina, sp. zn.: EX 143/08 na vymoženie uloženej povinnosti na sumu 650.000, -Sk s príslušenstvom a trov exekúcie. Navrhovateľ má s povinnou v BSM nehnuteľnosť, G. Č.. XX, J. N. na X. K. N. W.. Č.. X, G., nachádzajúci sa v bytovom dome postavenom na K.. Č.. XXXX, Č.. XXXX, N.. Č.. XXXX, spoluvlastnícky podiel 1/1, podiel na spoločných častiach a spoločných zariadeniach domu XXXX/XXXXXX, zapísaný na X. Č.. XXXX, vedenom Správou katastra pre hlavné mesto SR Bratislavu, k.ú. Petržalka, obec: BA-m.č. Petržalka, okres Bratislava V., ktorý spolu nadobudli na základe kúpy - V 4207/99 z 07.09.1999. Ďalej mal odvolací súd za preukázané, že na predmetný byt bolo zriadené exekučné záložné právo v prospech odporkyne ako oprávnenej v exekúcii a to podľa exekučného príkazu č. EX 143/08 zo dňa 07.05.2008 vydaného vyššie uvedeným súdnym exekútorom, Z-5229/08. Navrhovateľ sa svojím návrhom domáha, aby súd ako prejudiciálnu otázku posúdil platnosť zmluvy o pôžičke, na základe ktorej odporkyňa ako oprávnená v exekúcii poskytla povinnej v exekúcii pôžičku vo výške 650.000, -Sk. Nakoľko však povinná svoj dlh, ktorý vznikol nesplatením pôžičky riadne a včas nevrátila, je proti nej vedená exekúcia na vymoženie uvedenej sumy. Navrhovateľ sa ďalej domáhal toho, aby súd po posúdení platnosti zmluvy vylúčil predmetnú nehnuteľnosť z exekúcie, sp. zn.: EX 143/08, vedenej súdnym exekútorom Z.. S. Z.. Odvolací súd poukazuje na to, že právo domáhať sa na vylúčenia veci z exekúcie EP v ustanovení § 55 ods. 1 priznáva tretej osobe, a to v prípade, že je táto tretia nositeľom práva k veci, postihnutej exekúciou, ktoré exekúciu vylučuje. V tejto súvislosti odvolací súd totožne s názorom súdu prvého stupňa poukazuje na to, že pokiaľ ide o veci v bezpodielovom spoluvlastníctve manželov, ktoré sú postihnuté exekúciou, je aj manžel povinného v exekúcii účastníkom konania. Účastníctvo zákonná úprava limituje vyporiadaním BSM. Z uvedeného je zrejmé, že pokiaľ sa v exekúcii jedná o byt vyššie špecifikovaný navrhovateľom, manžel povinného sa stáva účastníkom konania vtedy, ak sa exekútor rozhodol pre exekúciu predajom nehnuteľností patriacich do BSM, prípadne zriadením exekučného záložného práva k nehnuteľnosti. EP vyslovene ustanovuje, že manžel sa stáva účastníkom konania vtedy, ak sú veci patriace BSM postihnuté exekúciou, čo predpokladá rozhodnutie exekútora, že práve prostredníctvom nakladania s nehnuteľnosťami v rámci exekúcie bude uspokojená pohľadávka oprávneného. Je totiž zrejmé, že exekúciu možno vykonávať aj inými spôsobmi ako postihnutím nehnuteľností, ku ktorým má právo povinný. Nemožno sa preto stotožniť s názorom prezentovaným navrhovateľom, že navrhovateľ je treťou osobou oprávnenou podať návrh v zmysle § 55 ods. 1 EP. Právna úprava priznáva aj manželovi povinného v exekúcii právo podať návrh na vylúčenie veci z exekúcie, avšak za predpokladu, že by sa jednalo o vec, voči ktorej nemá v exekučnom konaní postavenie účastníka konania, a teda za predpokladu, že by sa jednalo o vec vo výlučnom vlastníctve niektorého z manželov, nakoľko zákonná úprava napríklad podľa § 143 OZ umožňuje manželovi vlastniť veci vo výlučnom vlastníctve popri vlastníctve vecí v právnom režime BSM. Odvolací súd poukazuje na to, že v rámci hmotnoprávnej úpravy BSM podľa ustanovenia § 147 ods. 1 OZ výslovne ustanovuje, že pohľadávka veriteľa len jedného z manželov, môže byť pri výkone uspokojená i z majetku patriaceho do BSM. Takýmto spôsobom je ustanovená ochrana tretích osôb z hľadiska uspokojenia ich majetkových práv niektorým z bezpodielových vlastníkov aj z tých vecí, ktorých je dlžník bezpodielovým spoluvlastníkom. Vyplýva to zo zásady, že v tomto majetkovom spoločenstve neexistujú podiely každého zo spoluvlastníkov na spoločnej veci, voči ktorému by sa mohlo obmedziť vymáhanie pohľadávky veriteľa jedného z manželov. Preto zákon umožňuje uspokojiť pohľadávku pri výkone rozhodnutia aj zo spoločného majetku patriaceho do bezpodielového spoluvlastníctva. Druhý z manželov, ktorý nie je dlžníkom veriteľa je tak povinný strpieť výkon exekúcie. Odvolací súd súčasne zdôrazňuje, že pohľadávka veriteľa len jedného z manželov má byť prednostne uspokojená z jeho individuálneho majetku a až následne, ak individuálny majetok manžela nepostačuje, možno takúto pohľadávku uspokojiť aj z majetku patriaceho do BSM. Uspokojením pohľadávky jedného z manželov z majetku patriaceho do BSM vzniká osobitná pohľadávka, ktorú možno realizovať až v súvislosti s vyporiadaním BSM. Zákonná úprava v rámci vysporiadania BSM podľa § 150 OZ explicitne ustanovuje, že každý z manželov je povinný nahradiť to, čo sa za spoločného majetku vynaložilo na jeho súkromný majetok. Navrhovateľ je tak oprávnený v rámci vysporiadania BSM domáhať sa toho, čo bolo v rámci exekúcie vynaložené zo spoločného majetku na uspokojenie dlhov povinnej. Odvolací súd v konaní nemá preukázané, že by sa v danom prípade jednalo o nehnuteľnosť vo výlučnom vlastníctve navrhovateľa či povinnej, ako ani to, že predmetná pohľadávka povinnej vznikla podľa § 142 ods. 2 OZ, kedy sa manželia dohodli podľa ustanovení § 143a a táto pohľadávka vznikla pri užívaní majetku, ktorý nepatrí do BSM. Odvolací súd zdôrazňuje, že rovnaké postavenie ako má navrhovateľ by mal aj bývalý manžel povinného za predpokladu, že by sa v exekúcii vymáhala pohľadávka vzniknutá za trvania manželstva, pokiaľ by exekúciou mali byť postihnuté veci patriace do BSM, ktoré neboli vyporiadané. I keď predmetnú zmluvu o pôžičke uzatvorila povinná v exekúcii bez súhlasu navrhovateľa, v danom prípade by sa mohlo jednať len o relatívnu neplatnosť. Uvedený právny úkon, resp. zmluva je tak platná a vyvoláva príslušné účinky a na základe práv oprávnenej, vzniknutých na základe tejto zmluvy vyplývajúcich bol vydaný aj príslušný exekučný titul. Za predpokladu, že by bola vyhlásená predmetná zmluva o pôžičke za neplatnú, neznamená to však, že by tým dlh povinnej voči odporkyni zanikol. Tento by mohol byť odporkyňou uplatňovaný a v rámci exekúcie by mohla byť pohľadávka odporkyne opätovne uspokojená z majetku patriaceho do BSM vzhľadom na vyššie uvedenú zákonnú úpravu. S názorom, že navrhovateľ má v konaní postavenie tretej osoby nemožno dospieť ani na základe argumentácie, podľa ktorej nemôže byť účastníkom konania, nakoľko mu nebolo doručované upovedomenie o začatí exekúcie či upovedomenie o spôsobe vykonania exekúcie. V tejto súvislosti odvolací súd zdôrazňuje, že podľa zákonnej úpravy EP v § 47 ods. 1 písm. a) v spojení s § 49 ods. 1 explicitne ustanovuje, že upovedomenie o začatí exekúcie sa doručuje výlučne oprávnenému a povinnému. Vzhľadom na to možno odôvodnene súhlasiť s postupom súdneho exekútora, kedy mu upovedomenie nebolo doručované. Z uvedenej úpravy doručovania upovedomenia vyplýva, že oprávnený na podanie námietok proti exekúcii podľa § 50 ods. 1 EP je povinný a to v súlade so zákonnou dikciou. Taktiež zákon ustanovuje, že exekútor o začatí exekúcie a spôsobe jej vedenia upovedomuje len povinného, a to pred vydaním exekučného príkazu. V súvislosti so zriadením exekučného záložného práva na vyššie uvedený byt odvolací sú uvádza, že zriadenie exekučného záložného práva na nehnuteľnosť povinného nie je vlastným spôsobom výkonu rozhodnutia. Jedná sa len o zabezpečenie vykonateľnej pohľadávky. Ako bolo vyššie uvedené, manžel sa stáva účastníkom konania až vtedy, pokiaľ v exekúcii majú byť postihnuté veci patriace do BSM, ako tomu bolo v predmetnej exekúcii zriadením exekučného záložného práva na nehnuteľnosti zapísané v katastri nehnuteľnosti. Podľa § 168 EP sa však exekučný príkaz na zriadenie exekučného záložného práva na nehnuteľnosť zapísanú v katastri nehnuteľností doručuje len oprávnenému, povinnému a správe katastra nehnuteľností. Exekučný príkaz sa doručuje aj manželovi povinného, ak je tento účastníkom konania podľa § 37 ods. 2 EP. Proti exekučnému príkazu však nie je možné podať odvolanie. Podľa názoru odvolacieho súdu z uvedeného úkonu je už jednoznačne zrejmý spôsob vedenia exekúcie. Vady pri doručovaní exekučného príkazu však navrhovateľ nenamietal. O náhrade trov odvolacieho konania súd rozhodol podľa §224, § 142 ods. 1 a § 151 O. s.p., nakoľko odporkyňa mala vo veci plný úspech. Odporkyňa mala v odvolacom konaní plný úspech. Odvolací súd jej preto priznal uplatnené trovy konania vo výške 74,61 Eur (1/13 výpočtového základu podľa § 11 ods.1 písm. a) vyhlášky MS SR č. 655/2004 Z.z. vo výške 55,49 € + 7,21 € režijný paušál + 19% DPH) , je navrhovateľ povinný zaplatiť k rukám právneho zástupcu odporkyne. Poučenie: Proti tomuto rozhodnutiu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1509221339.2 (dáta aktuálne k 12. 11. 2026). Záväzné je znenie zverejnené súdom.




